Mistenkelig dødsfall ved skole i Askim
Det opplyser politistasjonssjef Trond Widme i Indre Østfold til VG. – Vi jobber på åstedet og med ytterligere etterforskning. Hvem kvinnen er, vil ikke bli klart før vi har fått den foreløpige obduksjonsrapporten, sier han. Mandag ettermiddag var kvinnen fortsatt ikke identifisert. – Har politiet grunn til å tro at det har skjedd noe kriminelt? – Vi anser dødsfallet som mistenkelig, og mer vil jeg ikke si om saken på nåværende tidspunkt. Politiet har ikke anslått noen alder på kvinnen og har heller ingen formening om dødsårsaken. Inger personer er formelt savnet i området. Det var ansatte ved skolen som varslet politiet klokken 9.20 mandag morgen. Like før klokken 12.30 ankom en likbil stedet, og få minutter senere ble kroppen hentet ut fra søppelskuret. «Politiet har iverksatt straksetterforskning, og det gjøres videre vurderinger og tiltak», skriver politiet på Twitter. Naboer forteller til VG at det vanligvis er mange voksne og barn som oppholder seg på skolens uteområde i helgene.
En voksen kvinne er funnet død i et søppelskur tilhørende Korsgård skole i Askim.